

LĒMUMS

# Ādažos, Ādažu novadā

2024. gada 28. martā **Nr. 126**

**Par izmaiņām pašvaldības aģentūras “Carnikavas komunālserviss” struktūrā un grozījumiem Ādažu novada pašvaldības 2023. gada 28. decembra lēmumā Nr. 499 “Par pašvaldības amatpersonu un darbinieku mēnešalgām 2024. gadā”**

Izvērtējot Ādažu novada pašvaldības aģentūras “Carnikavas komunālserviss” (turpmāk – Aģentūra) resursus funkciju izpildei, un lai nodrošinātu finanšu līdzekļu atbilstošu izmantošanu un optimizētu struktūrvienību darbu, Aģentūras ieskatā ir lietderīgi ar 2024. gada 1. maiju likvidēt trīs amata vietas ”ēkas dežurants” Ādažu pirmskolas iestādē “Strautiņš” (ĀPII) un trīs amata vietas ”ēkas dežurants” Kadagas pirmskolas iestādē “Mežavēji” (KPII).

Daļu no finanšu līdzekļiem amatu likvidēšanas rezultātā būs iespējams novirzīt mēnešalgu korekcijai (palielinājumam) 9 Aģentūras darbiniekiem ĀPII un 5 darbiniekiem KPII.

Aģentūras priekšlikumi tika izskatīti pašvaldības Amatu klasificēšanas darba grupā 25.03.2024. sēdē un tika atbalstīti, jo izmaiņu rezultātā tiks izlīdzināts (vienādots) atalgojums vienādiem amatiem minētajās iestādēs ar atalgojumu Aģentūras attiecīgajās nodaļās.

Pamatojoties uz Pašvaldību likuma 10. panta pirmās daļas 14. un 21. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, Finanšu komitejas 20.03.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. maiju likvidēt Aģentūras Īpašumu apsaimniekošanas nodaļā šādus amatus (pēdējā darba diena – 2024. gada 30. aprīlis):
   1. ”ēkas dežurants” - 3 amata vietas ĀPII;
   2. ”ēkas dežurants” - 3 amata vietas KPII.
2. Aģentūras direktoram veikt nepieciešamās darbības darba tiesisko attiecību izbeigšanai vai turpināšanai citos vakantos amatos attiecībā uz 1. punktā minētajos amatos esošajiem darbiniekiem.
3. Veikt grozījumu Ādažu novada pašvaldības domes 2023. gada 28. decembra lēmumā Nr. 499 “'Par pašvaldības amatpersonu un darbinieku mēnešalgām 2024. gadā” un izteikt 18. pielikumu jaunā redakcijā (pielikumā).
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU